Timotejs Šalamē

Timotejs Als Šalamē (; dzimis ) ir franču—amerikāņu aktieris. Plašu atpazīstamību Šalamē ieguva 2017. gadā pēc lomas Luka Gvadanjīno romantiskajā filmā "Sauc mani savā vārdā", par kuru kā labāko aktieri galvenajā lomā viņš tika nominēts 90. Kinoakadēmijas balvai, Zelta globusa balvai, Ekrāna aktieru ģildes balvai un BAFTA kino balvai. Viņš ir trešais jaunākais nominants Amerikas Kinoakadēmijas balvai nominācijā "Labākais aktieris galvenajā lomā" un jaunākais nominants kopš 1939. gada. 2018. gadā Šalamē atveidoja no narkotikām atkarīgu jaunieti filmā Beautiful Boy, par ko saņēma nomināciju Zelta globusa balvai kategorijā "Labākais otrā plāna aktieris", kā arī tika nominēts BAFTA kino balvai, Ekrāna aktieru ģildes balvai un Kritiķu izvēles kino balvai.

Dzimis Ņujorkā, francūža Marka Šalamē un amerikānietes Nikolas Flenderas ģimenē. Viņam ir Francijas un ASV dubultpilsonība. Savu kinoaktiera karjeru uzsāka filmējoties īsfilmās. Filmējies televīzijas seriālā "Svešais starp savējiem". Viņa debija lielajā kino bija Džeisona Raitmana drāmā Men, Women & Children (2014) un Kristofera Nolana zinātniskās fantastikas filmā "Starp zvaigznēm" (2014). 2019. gada vēsturiskajā drāmā The King viņš atveidoja karali Henriju V, kā arī filmējās citā šī gada vēsturiskajā drāmā "Mazās sievietes" (2019). Viņš atveidoja Pola Atreida lomu režisora Denī Vilnēva flimās "Kāpa" (2021) un "Kāpa: Otrā daļa" (2024). Filmējies Vesa Andersona filmā "Francijas Vēstnesis" (2021), kā arī fantāzijas filmā "Vonka" (Wonka, 2023). Atveidojis Bobu Dilanu filmā "Bobs Dilans: Pilnīgi nezināms" (2024), par ko atkārtoti ticis nominēts Kinoakadēmijas balvai. Par lomu filmā "Mārtijs Lieliskais" (2025) saņēmis Kritiķu izvēles kino balvu kā labākais aktieris, kā arī Zelta globusa balvu kategorijā "Labākais aktieris mūziklā vai kinokomēdijā".

2017. gadā Šalamē atveidoja otrā plāna lomas Grētas Gērvigas filmā "Lady Bird: Laiks lidot" un Skota Kūpera vesternā "Naidnieki". Teātrī Šalamē par lomu Džona Patrika Šenlija lugā Prodigal Son tika nominēts Drāmas līgas balvai un ieguva Lusillas Lortelas balvu.

 Filmogrāfija 
GadsNosaukums2014Men, Women & Children"Starp zvaigznēm" (Interstellar)Worst Friends2015One & TwoThe Adderall Diaries"Trakie Ziemassvētki ar Kūperiem" (Love the Coopers)2016Miss Stevens2017"Sauc mani savā vārdā" (Call Me by Your Name)"Karstās vasaras naktis" (Hot Summer Nights)"Lady Bird: Laiks lidot" (Lady Bird)"Naidnieki" (Hostiles)2018Beautiful Boy2019"Lietaina diena Ņujorkā" (A Rainy Day in New York)The King"Mazās sievietes" (Little Women)2021"Francijas Vēstnesis" (The French Dispatch)"Kāpa" (Dune)A Man Named Scott"Neskaties augšup" (Don't Look Up)2022Bones and All2023"Vonka" (Wonka)2024"Kāpa: Otrā daļa" (Dune: Part Two) "Bobs Dilans: Pilnīgi nezināms" (A Complete Unknown)2025 "Mārtijs Lieliskais" (Marty Supreme)2026  (filmēšanā)

 Atsauces 

 Ārējās saites 

Kategorija:1995. gadā dzimušie
Kategorija:Amerikāņu kinoaktieri
Kategorija:ASV ebreji
Kategorija:Ebreju kinoaktieri